Fryske Anjer

De Fryske Anjer is in Fryske kultuerpriis dy't útrikt wurdt troch it Prins Bernhard Kultuerfûns Fryslân. De priis wurdt jierliks takend oan in persoan, feriening of ynstelling dy't him bysûnder ynset hat foar de Fryske kultuer of natoer yn de breedst mooglike betsjutting. De priis is de measte jierren in kombenaasje fan in jildbedrach fan € 2.500 en in spjelde dy't ûntwurpen is troch keunstneresse Antonia Talamini.

 Priiswinners 
 2025 - Jan de Haan, hafabrakomponist en dirigint
 2024 - Karst Meijer foar syn Herbarium Frisicum 
 2023 - Hylke Speerstra foar syn betsjutting foar de Fryske kultuer
 2022 - Hilde Mulder foar har ynset foar it Fryske jeugdtëater  
 2021 - Jentsje Popma foar syn bestjutting foar de Fryske byldzjende keunst
 2020 - De Kast, mear as 30 jier ynset foar de Fryske popmuzyk, taal en identiteit. Friese Anjer 2020 voor Friese band De Kast
 2019 - Jant van der Weg foar har ynset foar de Fryske berneliteratuer.
 2018 - Age Veldboom en Cathrienus Herrema foar it Earnewâldster skûtsjeteäter Myn Skip 
 2017 - Feriening Eastermars Lânsdouwe
 2016 - BUOG (Bedenkers & Uitvoerders van Ongewone Gebeurtenissen) 
 2015 - Frysk Jeugd Orkest
 2014 - Keunstroute Iepen Stâl, Aldeberkeap
 2013 - Tsjêbbe Hettinga (postúm), dichter; foar de bydrage dy't er, mei de Fryske taal as ynspiraasjeboarne, levere hat oan de dichtkeunst yn en bûten Fryslân.
 2012 - Bouke Oldenhof, toanielskriuwer en teäterprodusint; foar de bydrage dy't er, mei de Fryske taal as ynspiraasjeboarne, leveret oan it teäterklimaat yn en bûten Fryslân.
 2011 - Elske DeWall, sjongster mei talint en ambysje
 2010 - Herma Bovenkerk, befoardering byldhoukeunst
 2009 - Hindrik van der Meer, skriuwer en fertolker fan Fryske (berne)lietsjes, organisator fan kulturele bustochten
 2008 - It Prinsessehof, keramykmuseum 
 2007 - Baukje Wytsma, dichteres en skriuwster fan berneboeken, -musikals en lietteksten
 2006 - Bernard Smilde, musikus en dominy
 2005 - Ben Scheper, foarsitter en programmeur Jazzstichting Hothouse Redbad, promotor jazzmuzyk
 2004 - Corina van Eijk, artistyk lieder fan Opera Spangea
 2003 - Jos Thie, artistyk lieder fan teäterselskip Tryater
 2002 - Frysk Skipfeart Museum
 2001 - Tichelaar, ierdewurkfabryk
 2000 - Nanne Kalma, folkmuzykant
 1999 - Johan de Jong, saakkundige op it mêd fan goudûlen
 1998 - Stellingwarver Schrieversronte, 
 1997 - Sintrum foar Film yn Fryslân
 1996 - Dûnsgroep Duende, fan goreografe Grietine Molenbuur
 1995 - Thom Mercuur, keunsthanneler, galeriehâlder, kurator
 1994 - Frysk Fanfare Orkest
 1993 - Iepenloftspul Jorwert
 1992 - Oerolfestival, mei Joop Mulder, oprjochter en produsint Oerol
 1991 - Rients Gratama, kabaretier 

Kategory:Fryske kultuerpriis
Kategory:Fryske natoerpriis
Kategory:Fryske taalpriis
Kategory:Fryske ûnderskieding
Kategory:Priis of ûnderskieding ynsteld yn 1991